Source: http://www.senica.sk/clanok/smernica
Timestamp: 2017-10-23 16:52:27+00:00
Document Index: 337061

Matched Legal Cases: ['§ 5', 'čl. 65', 'čl. 64', 'čl. 64', '§ 177', '§ 14', '§ 17', '§ 8', '§ 13', '§ 5']

Smernica | MESTO SENICA
publikované: 09.05.2017 - 21:58 // aktualizácia: 10.10.2017 - 10:43 // zobrazené: 119
S m e r n i c a m e s t a
Mestský úrad 1408/56, 905 25 Senica
Ľubica Macová – odd. organizačné a vnútornej správy
Mgr. Branislav Grimm – primátor mesta
Účinnosť vnútorného predpisu
na základe § 5 zák. č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
1. Spôsob zriadenia mesta
Mesto Senica je podľa čl. 65 ods. 1 Ústavy Slovenskej republiky právnickou osobou a v súlade s čl. 64 ods. 1 a 2 Ústavy Slovenskej republiky je základom územnej samosprávy, je samostatným územným a správnym celkom Slovenskej republiky. Mesto Senica ako právnická osoba bolo zriadené zák. SNR č. 369/1990 Zb. o obecnom zriadení v znení neskorších zmien a doplnkov a to dňom volieb do orgánov samosprávy obcí - t.j. dňom 23.11. – 24.11.1990.
2. Právomoci a kompetencie mesta
Kompetencie mesta sú dané:
- Ústavou Slovenskej republiky ( najmä čl. 64 – 71)
- zák. SNR č. 369/ 1990 Zb. o obecnom zriadení v znení neskorších predpisov
- všeobecne záväznými nariadeniami mesta
- Štatútom mesta
Všeobecne záväzné nariadenia sú k dispozícii k nahliadnutiu na sekretariáte prednostky MsÚ v Senici a na internetovej stránke mesta www.senica.sk v sekcii Mesto - Samospráva – VZN.
3. Organizačná štruktúra mesta
Orgánmi mesta Senica sú mestské zastupiteľstvo a primátor mesta.
Mestské zastupiteľstvo mesta Senice je zastupiteľský zbor mesta zložený z 25 poslancov, zvolených obyvateľmi mesta na obdobie 4 rokov. Funkčné obdobie poslancov končí zložením sľubu poslancov novozvoleného mestského zastupiteľstva.
Primátor mesta Senica Mgr. Branislav Grimm je predstaveným mesta a najvyšším výkonným orgánom mesta, ktorého obyvatelia zvolili na 4 roky.
Mestské zastupiteľstvo zriaďuje svoje orgány podľa potreby a podľa osobitných predpisov.
Ďalšie orgány mesta:
- mestský hasičský zbor
- mestské výbory
Osobitné postavenie má hlavný kontrolór mesta, ktorého volí mestské zastupiteľstvo na 6 rokov. Hlavnou kontrolórkou mesta Senice je JUDr. Elena Jankovičová.
Orgány mesta a organizačná štruktúra Mestského úradu sú na internetovej stránke www.senica.sk pod titulom „ samospráva“.
Základné informácie mesto Senica poskytuje na internetovej stránke www.senica.sk, na úradných tabuliach mestského úradu. Žiadosti, návrhy, podnety, sťažnosti sa môžu podať písomne, ústne, elektronickou poštou, faxom na adrese:
Mestský úrad Senica, Štefánikova 1408/56, 905 25 Senica,
do podateľne mestského úradu ,
e-mail: lubica.macova@senica.sk, eva.juranova@senica.sk
fax: 034/6574059
t. č. 034/6987610
denne počas pracovnej doby mestského úradu
pondelok 07.30 - 11.00 12.00 - 15.30 Doporučené úradné hodiny
utorok 07.30 - 11.00 12.00 - 15.30
streda 07.30- 11.00 12.00 - 16.30 Doporučené úradné hodiny
piatok 07.30 - 11.00 12.00 - 14.30 Doporučené úradné hodiny
Ústne podania sa vybavujú počas doporučených stránkových dní v pondelok, stredu, piatok na jednotlivých oddeleniach a útvaroch MsÚ. Primátor mesta prijíma stránky počas doporučených úradných hodín podľa kalendára návštev, ktorý vedie sekretariát primátora.
5. Opravné prostriedky voči rozhodnutiam mesta
Opravné prostriedky proti rozhodnutiu mesta Senica možno podať zásadne písomne v lehote určenej v poučení o odvolaní a to poštou alebo priamo do podateľne MsÚ. Lehota na podanie opravného prostriedku je 15 dní, pokiaľ z platnej právnej úpravy a samotného rozhodnutia nevyplýva niečo iné.
Súdne preskúmavanie rozhodnutia mesta
Súdnemu preskúmavaniu podliehajú po vyčerpaní riadnych opravných prostriedkov tie rozhodnutia mesta, kde to pripúšťa ust. § 177 a násl. z.č. 162/2015 Z.z. Správneho súdneho poriadku, resp. to vyplýva z osobitných predpisov.
Pri preskúmavaní rozhodnutí musia byť splnené obsahové a formálne náležitosti požadované platnou právnou úpravou.
6. Postup mesta pri vybavovaní žiadostí, návrhov a iných podaní:
Mesto Senica vybavuje žiadosti, návrhy a iné podania vždy tak, aby bolo zabezpečené objektívne zistenie skutočného stavu pri zachovaní hospodárnosti a primeranej rýchlosti.
O žiadostiach, návrhoch a iných podaniach rozhodujú orgány mesta – mestské zastupiteľstvo a primátor mesta v súlade s platnou právnou úpravou a vnútroorganizačnými právnymi predpismi a všeobecne záväznými nariadeniami mesta.
Ústne informácie, ktoré nevyžadujú vyhľadávanie ďalších podkladov a nevyžadujú správne konanie podľa zák. SNR č. 71/1967 Zb. o správnom konaní alebo podľa osobitných predpisov a nevyžadujú písomné vybavenie žiadosti sa vybavujú ihneď na príslušnom oddelení alebo útvare MsÚ.
Žiadosti, ktorých vybavenie vyžaduje písomnú formu alebo rozhodnutie v správnom konaní alebo v konaní podľa osobitných predpisov, alebo prešetrenie nadväzujúcich súvislostí budú vybavené v lehote 30 dní. V prípadoch, kde o žiadosti rozhoduje mestské zastupiteľstvo, sa tento termín predlžuje o termín konania mestského zastupiteľstva.
V zložitých prípadoch budú žiadosti - vybavené do 60 dní, prípadne ak je to potrebné na objektívne zisťovanie a preverovanie právne významných skutočností. Poverení zamestnanci mesta písomne o tejto skutočnosti oboznámia navrhovateľa, požiadajú ho o poskytnutie súčinnosti pri vybavovaní. Ak súčinnosť, resp. údaje nebudú doplnené, mesto môže vec odložiť. O výsledku vybavenia mesto upovedomí navrhovateľa písomne.
Žiadosti podané v zmysle zákona 211/2000 Z. z. o slobodnom prístupe k informáciám v platnom znení vybavuje mesto ako povinná osoba bez zbytočného odkladu, najneskôr do ôsmich pracovných dní odo dňa doručenia žiadosti alebo odo dňa odstránenia nedostatkov žiadosti (§ 14 ods. 1 až 5). Zo závažných dôvodov môže povinná osoba predĺžiť lehotu, najviac však o osem pracovných dní (§ 17 ods. 2 a 3) a o 15 pracovných dní, ak sa sprístupňuje informácia nevidiacej osobe v prístupnej forme-slepeckým (brailovým ) písmom. Zákon o slobodnom prístupe k informáciám umožňuje získať informácie z evidencií mesta a z informácií, ktoré má mesto k dispozícii s výnimkou tých, na ktoré sa vzťahujú obmedzenia podľa § 8 až § 13 Zák.č. 211/2000 Z.z.
Žiadosti o sprístupnenie informácií eviduje podateľňa MsÚ II. podlažie, e-mail: lubica.macova@senica.sk, eva.juranova@senica.sk
7. Sadzobník správnych poplatkov, ktoré mestský úrad vyberá za správne úkony a sadzobník úhrad za sprístupňovanie informácií je zverejnený na internetovej stránke mesta www.senica.sk v menu Mesto - Informácie
8. Plán zasadnutí MsZ a MsR , spolu s návrhom programu
Výsledky hlasovaní zo zasadnutí MsZ okrem prípadov tajného hlasovania a hlasovania na neverejnom hlasovaní
sú zverejnené na www.senica.sk v menu Mesto - Mestské zastupiteľstvo
V Senici 01. 08. 2017
Smernica mesta o slobodnom prístupe k informaciam platná od 01. 08. 2017
(docx - 26.25 kB)
Sadzobník úhrad za sprístupňovanie informácií (§ 5 ods. 1 písm. f) zákona č. 211/2000 Z.z. )
(doc - 29.5 kB)
SPRÍSTUPŇOVANIE INFORMÁCIÍ NA ŽIADOSŤ v zmysle zákona č. 211/2000 Z.z.
(docx - 15.2 kB)
(docx - 46.32 kB)